Accueil / Lec'h / Breizh / Ha dispriziet eo liseidi Diwan gant ar Rektordi ?\nTalwyn Baudu 27 June 2018\nHervez kazetenn Ouest-France ez eus bet goulennet gant kelennerien reizhañ an arnodenn bachelouriezh skrivet e brezhoneg… gant kelennerien n’int ket brezhonegerien, pe gant ul live brezhoneg re izel evit bezañ gouest da varn un arnodenn ken kemplezh.\nDigwener paseet, d’an 22 a viz Even o deus sellet miliadoù a dermenidi e Bro-C’hall ouzh pajenn gentañ o arnodenn matematikoù, gant un tamm anken sur a-walc’h pa ’z eo bet dizoloet ganto ar goulennoù a oa ret dezho klask diskoulmañ e korf un nebeud eurvezhioù. Pemzek anezho avat, ouzhpenn anken ar vachelouriezh a oa ankeniet war un afer all, anken an diasur, soñjal o deus poaniet a-hed ar bloaz er c’hentelioù matematikoù met o choaz da respont e brezhoneg a c’hellfe talvezout e chomfe direizhet pe barnet fall o strivoù. An dibab da dremen ar vachelouriezh er yezh m’int bet skoliataet abaoe 15 vloaz hag evit lod anezho, er yezh m’int bet desavet a laka c’hoazh e 2018, brezhonegerien yaouank d’en em santout gwasket gant reolennoù ar Stad c’hall.\nAn anken-mañ n’eo ket didalvoud, resevet o deus ul lizher digant ar Rektordi, a-raok tremen an arnodenn, ul lizher sklaer, hag a embann e oa difennet groñs tremen ar bak e brezhoneg. “Ankeniet ’oan un tamm, memestra dirak ar gopienn” eme Lucas war Europe 1, “en em c’houlenn a reer, daoust hag-eñ e ran pe get, met ret e oa chom kalonek ha mont ganti”.\nKompren a reer mat ivez perak n’eus ket bet tu da ouzhpenn 15 den respont e brezhoneg. Ne c’heller ket goulenn gant tud yaouank lakaat o dazont en arvar evit ma vije tu da c’hounit ur vruzhunig vihan, ha pa vefe talvoudus, evit ar brezhoneg. Tost un hanter bennak eus an dermenidi a vije bet mennet respont e brezhoneg digwener tremenet, met an disfi hag an diasurted e-keñver respont ar Rektordi a oa tort hag amsklaer.\nAr 15 lisead zo bet kalonek a-dra-sur (o zud kenkoulz hag int ivez evit bezañ bet asantet). Met ne vije ket bet tu dezho hen ober hep ar skoazell a-feson o deus resevet. Ouzhpenn 150 den ’oa deuet da souten anezho ha da selaou o frezegennoù fromus en emvod kelaouiñ ha 3 500 den o deus sinet ur sinadeg skoazell. Embannet eo bet sklaer ganto an dra-mañ digwener tremenet, ne vije ket bet tu da vont war-raok gant an disenterezh-mañ hep sikour ha souten an holl dilennidi, tud vrudet, Diwan hag an holl re, kar dezho.\nDiasur emzalc’h ar Rektordi\nEus un tu e vez lavaret sklaer en ul lizher kaset gant ar Rektordi ne c’heller ket tremen ar vachelouriezh e brezhoneg. Ouzhpenn-se e oa bet lakaet 0/20 en arnodenn da Vaelan Joubin, bet lisead e Lise Diwan, ha tremenet ar vachelouriezh matematikoù e vrezhoneg gantañ e 2002 evit bezañ bet respontet en ur yezh all eget ar galleg. Kaer en deus bet kas meur a lizher d’ar rektordi ha d’ar CADA (Commission d’accès aux documents administratifs) evit enebiñ ouzh an dismegañs-mañ e oa bet sklaer o emzalc’h, respont e brezhoneg er vachelouriezh a dalvez 0/20, pik echu. Ne oa ket tu e mod ebet d’al liseidi gouzout petra vefe emzalc’h ar Rektordi pe ar juri war an afer-mañ. Tu vije bet d’ar brezhoneg bezañ gwelet ivez evel un elfenn diforc’hañ, ur seurt “signe distinctif” a c’hellfe bezañ a-walc’h evit nullañ o c’hopiennoù.\nEus un tu all avat eo bet aotreet d’an Euskariz abaoe 2012 gant Luc Chatel, ministr an Deskadurezh, da vare gouarnamant François Fillon, tremen ar bak matematikoù en euskareg, ur stignad arnod hervez ar ministr, met lezet ’zo bet ganto ar gwir da respont en euskareg digudenn abaoe. “E gwirionez ez eus ar gwir e Bro-c’hall da dremen un arnodenn en ur yezh rannvroel, ret eo kaout an aotre digant ar ministr, tra ken” eme war France Bleu Breizh Izel Hur Gorostiaga, rener Seaska, kevread ar rouedad skolioù Ikastola, ar skolioù dre soubidigezh en euskareg.\nAr gwir zo tremen arnodennoù Stad e yezhoù all estreget ar galleg. E gwirionez ez eus tu da liseidi Diwan tremen o arnodennoù e brezhoneg, evel m’eo meneget e mellad L121-3 kod an deskadurezh : “La langue de l’enseignement, des examens et concours, ainsi que des thèses et mémoires dans les établissements publics et privés d’enseignement est le français. Des exceptions peuvent être justifiées […] Par les nécessités de l’enseignement des langues et cultures régionales ou étrangères.”\nDiwan en deus, evel m’eo bet embannet gant Prezidant Rannvro Breizh, ur perzh servij publik a-benn treuzkas ar brezhoneg d’ar re yaouank. A-benn dont a-benn da leuniañ ar garg-se e vefe tu, hervez al lezenn, da brouiñ eo pouezus tremen hag ober ar vachelouriezh e brezhoneg, rak evit meur a lisead, ez eo an arnodenn Stad-mañ, ar wech diwezhañ ma c’hellint ober gant ar brezhoneg en ur framm skol hag akademikel.\nPaket berr ar Rektordi\nHa tu vije sevel klemm a-enep ar Rektordi ? N’eo ket e-maez lezenn tremen ar Bak en ur yezh all ma c’heller prouiñ eo ar vachelouriezh e brezhoneg un doare da briziañ ar brezhoneg hag ar matematikoù bet desket ganto dre ar brezhoneg er skol abaoe 15 vloaz. Ouzhpenn-se, ne c’heller ket lakaat diforc’h ebet etre keodediz Bro-C’hall. Ma vez aotreet gant ar ministr da respont en euskareg gant liseidi Euskadi ha chomet hep reiñ ar gwir-se e Breizh e saver a-enep ar reolenn-se… Abaoe c’hwec’h vloaz ’z eus tu hen ober eno, poent eo lakaat gwir Bro-Euskadi da dalvezout e Breizh ivez.\nAr pezh vije bravoc’h c’hoazh avat, eo ma vije douget klemm gant ar 15 lisead evit droukziforc’hidigezh yezh hag a zo bet abaoe miz Du 2016, ouzhpennet er mellad 225-1 er c’hod kastizel. Bez e c’hell ar yezh bezañ implijet evit dougen droukziforc’hidigezhioù etre an dud. Tu vefe ez teorikel neuze d’al liseidi dougen klemm ma vije bet lâret sklaer ha splann d’ar juri gant ar Rektordi chom hep reizhañ o arnodenn, pe reizhañ “falloc’h” an amprouenn dre m’eo bet implijet ganto ur yezh all estreget ar galleg. Chom a ra derez dedalvezout al lezenn-mañ amsklaer ha displann hag ur souezhadenn vrav vefe ma vije barnet ar Rektordi evit droukziforc’hidigezh.\nPaket berr eo bet ar Rektordi ar bloaz-mañ, ne c’hellont ket lararet sklaer lakaat 0/20 evit bezañ bet respontet e brezhoneg, kalz re a cheu vefe hag ouzhpenn-se e vefe tu da gas ar Rektordi dirak a lez-varn ha sur a-walc’h e vije kollet ganto.\nDibabet en deus ar Rektordi neuze chom hep lararet kalz tra, laosket eo bet ar reizherien divrezhoneg d’em zifretañ o-unan. Dre m’eo dibosupl pe dost dougen klemm war un notenn bet kadarnaet gant ar juri dirak al lez-varn velestradurel, ma ne vez ket lâret sklaer gant ar Rektordi lakaat 0/20 ne c’hell ket bezañ un droukziforc’hidigezh. Ar pal : rediañ ar reizherien divrezhoneg da reiñ un notenn falloc’h eget talvoudegezh wir ar gopienn dre na c’hell ket bezañ cheñchet an notenn ur wech kadarnaet gant ar juri. Sklaer eo, ret eo diskouez dezho eo ar galleg mestr ha n’eus plas ebet evit ar yezhoù all, gant ar spi, piv ’oar, digalonekaat liseidi nevez d’ober kement all ar bloaz a zeu.\nKounnar reizherien ar vachelouriezh\nFuloret eo ar reizherien, hag hervez an hini aterset gant Ouest-France, n’int ket fuloret a-enep ar vrezhonegerien yaouank hag o youl, met kentoc’h a-enep d’ar Rektordi. Hervez ur c’helenner matematikoù bet aterset gant Ouest-France eo bet kaset ar 15 kopienn, e brezhoneg en ur golo-lizher a-ziforc’h. Ar pep lojikañ a vefe neuze, dre ma vez gouezet dre just pelec’h emañ ar pemzek kopienn-se, e vefe dasparzhet anezho etre tud ar juri a vije brezhonegerien. Pa zo bet kelaouet ar Rektordi gant ar reizherien e kavfent gwelloc’h e vije roet ar 15 arnodenn-se da gelennerien vrezhonek, dre ma ne n’em santent ket barrek a-walc’h e brezhoneg evit hen ober, eo bet respontet dezho e oant kargidi ha n’o deus dibab ebet da gemer. Ret eo dezho reizhañ ar c’hopiennoù en ur yezh digomprenus evito. War a seblant e oa ar reizherien un tamm stroñset ha klasket o deus kompren neoazh pep kopienn ha reiñ ar poentoù dleet.\nPep kopienn a vo reizhet, met an notenn a vo subjektivel da vat. Ma ’z eo tomm ar reizher ouzh ar brezhoneg ha stourm ar 15 lisead-mañ, e vo klasket gantañ pe ganti ober e seizh gwellañ evit chom objektivel. Ma ’z eo ar reizher pe reizherezh a-enep da stourm ar brezhoneg e c’hell neuze reiñ un notenn izel, klask chom hep kompren displegadennoù ar respontoù ha tennañ meur a boent evel-se.\nPenaos e c’hell ar Rektordi kemer war e choug ne chomfe ket objektivel reizherien ar vachelouriezh ? Goulennet ’ z eus bet gant ar Rektordi da dud na gomzont ket brezhoneg hag evit lod anezho, n’int ket troet pe dedennet gant ar brezhoneg, reiñ o ali politikel war plas ar brezhoneg er gevredigezh, e plas lakaat anezho da reizhañ un arnodenn Stad. Ur wech ouzhpenn e tiskouez respont ar Rektordi d’an afer-mañ penaos e vez laosket c’hoazh un ingalded sklaer ha splann etre ar re o deus dibabet bevañ ha bezañ skoliataet e brezhoneg hag ar re o deus dibabet ober kemend-all e galleg.\nReizhet ’vo an arnodennoù ya, neuze. Posupl eo ivez e vefe pedet ur brezhoneger pe zaou ampart eus diavaez ar juri evit adsellet ouzh pep kopienn, met emzalc’h ar Rektordi a chomo direizh. Memes ma klot notenn ar 15 kopienn gant live labour al liseidi, e c’hello al liseidi-mañ pe ar re o tont sevel klemm. Ar gwir zo respont d’un arnodenn e brezhoneg, ouzhpenn-se ma ’z eus tu da respont d’un arnodenn e Bro-Euskadi en euskareg, e ranker kaout gwir da ober kement all e Breizh. Tu zo neuze, memes ma ’z eo bet difaziet ar Bak matematikoù e brezhoneg, rebech d’ar Rektordi n’eo ket bet sklaer o doare da ren ha da verañ an difaziañ, ha se en anv d’an “unité nationale”…\nShare the post "Ha dispriziet eo liseidi Diwan gant ar Rektordi ?"


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/352 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/352\nEIL LIZER SANT PAOL, ABOSTOL,\nPAOL, abostol Jesus-Christ, dre volontez Doue, hag hor breur Timoteus, da Iliz Doue a zo e Corint, ha d’an holl Zent a zo en holl Akaia. (2) Gras ha peoc’h deoc’h a-berz Doue hon Tad, hag a-berz an Aotrou Jesus-Christ !\n(3) Ra vezo benniget Doue, a zo Tad hon Aotrou Jesus-Christ, Tad an trugarezou, hag an Doue a bep consolation, (4) pehinï a gonsol ac’hanomp ekreiz hon holl enkreziou, evit ma c’hellimp ive consoli ar re holl a zo en eun enkrez-benag, dre ar gonsolation gant pehini omp consolet hon-unan gant Doue. (5) Rag, evel ma cresk souffransou ar C’hrist enomp, evel-se ive e cresk hor c’honsolation dre ar C’hrist. (6) Hogen, pa’z omp enkrezet, kement-se a zo evit ho consolation hag ho silvidigez, pehini a zeu d’en em ober, pa c’houzanvit gant patianted ar memeus souffransou a c’houzanvomp hon-unan ; ha pa’z omp consolet kement-se a zo evit ho consolation hag ho silvidigez, (7) (hag an esperans hon euz divar ho pen a zo krenv), dre ma c’houzomp penaos, evel ma hoc’h euz lod er poaniou, evel-se ive ho pezo lod er gonsolation. (8) Rag, breudeur, na fell ket deomp e choumfac’h heb anaoud an drubuil a zo bet c’hoarvezet ganeomp en Azi, penaos ez omp bet gwall-vac’het, dreist hon nerz, en hevelep doare m’hon doa zoken kollet an esperans da zerc’hel hor buez. (9) Hag en em gonsideremp hon-unan evel tud condaonet d’ar maro, evit ne lakejemp ket hor fizians enomp hon-unan, mes en Doue pehini a laka ar re varo da resussita ; (10) pehini hen deuz hon delivret hag a zelivr ac’hanomp euz a eur seurt maro ; hag esper hon euz e telivro ac’hanomp c’hoas ; (11) o veza ive sicouret ganeoc’h-hu dre ho pedennou evidomp, evit, evel m’hon euz recevet ar c’hras-se dre galz a dud, ma vezo\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/352&oldid=125474 »


Charlotte von Hessen-Darmstadt (1755–1785) - Wikipedia\nCharlotte von Hessen-Darmstadt (1755–1785)\nUr pennad Charlotte von Hessen zo ivez.\nPoltred Charlotte von Hessen-Darmstadt, dugez Mecklemburg-Strelitz\nCharlotte Hessen-Darmstadt, en alamaneg Charlotte von Hessen-Darmstadt (1755–1785) a oa merc'h da Georg Wilhelm von Hessen-Darmstadt (1722–1782) ha d'e bried Maria Luise Albertine zu Leiningen-Dagsburg-Falkenburg (1729–1818). He zad a oa mab da Ludwig VIII von Hessen-Darmstadt, ha d'ar gontez Maria Louise Albertine von Leiningen-Falkenburg-Dagsburg; he mamm a oa merc'h d'ar c'hont Christian Karl Reinhard von Leiningen-Dagsburg.\nC'hoar e oa da Friederike von Hessen-Darmstadt (1752–1782), dimezet da Karl II, Dug Mecklenburg-Strelitz (1741–1816). Hennezh a oa gouarnour rouantelezh Hannover evit e vreur-kaer George III, a oa roue Bro-Saoz ha roue Hannover war un dro. Prometet e oa bet dorn Charlotte da Peter Friedrich Wilhelm, dug Oldenburg, met ar paotr ne oa ket yac'h e spered, se zo kaoz ne zimezas ket Charlotte dezhañ, ha plac'h yaouank e oa c'hoazh da 28 bloaz. E 1782 avat e varvas he c'hoar Friederike er gwilioud. Daou vloaz goude, e 1784, e timezas Charlotte d'he breur-kaer intañv.\nBloaz goude e varvas Charlotte, da 30 vloaz evel he c'hoar, goude ur gwilioud poanius, ha genel ur mab.\nDilezel e garg a reas he fried neuze da sevel e vugale: ar pemp chomet bev eus an dek en doa bet gant ar c'hoar henañ Friederike, hag an hini en doa bet gant ar c'hoar yaouankañ Charlotte.\nUr mab[kemmañ | kemmañ ar vammenn]\nKarl II, dug Mecklenburg (1785–1837), a voe jeneral prusian, a oa hantervreur d'ar Rouanez Luise.\nAdtapet diwar « https://br.wikipedia.org/w/index.php?title=Charlotte_von_Hessen-Darmstadt_(1755–1785)&oldid=1496472 »\nKemmoù diwezhañ degaset d'ar bajenn-mañ d'an 5 Ebr 2013, da 15:03.


Loden gentan — V. - Wikimammenn\nLoden gentan — V.\nMoulerez Sant-Gwillerm, 1910 (p. 10-12)\n◄ Breiziz goneet abret d’ar fe gristen Sant Jermin en Breiz. — Emgann an Alleluia Breiz gwasket gant ar Zôzon hag an Angled. — Koll a ra he hano ►\n§ V. — SANT JERMIN EN BREIZ. — EMGANN AN ALLELUIA\nEr mare-ze e veve en Rom eur manac’h breton, hanvet gant ar Romaned Pelagius : en e vro e touge an hano a Vorgan, gir hag a zinifi, evel Pelagius, ganet eus ar mor. Hag hen da skrivan levrio a oa dislivet enne ar fe gatolik : war e veno, n’an eus ket ezom an den eus gras Doue evit ober ar vad. Raktal e savas eneb ar fals kreden-ze mouez an doktor bras, sant Ogustin, ha raktal ive e oe kondaonet gant ar Pab.\nMemes tra e plijas da veur a vanac’h hag a veleg breton.\nNec’het bras e oa ganti an eskibien, hag int o c’houlen sikour digant Rom. An Tad Santel ar Pab a gasas d’ê daou eskob eus Bro-C’hall : sant Jermin, eskob Auxerre, ha sant Loup, eskob Troyes. ’N eun daou vlâ e teujont a-benn da vougan fals-kreden Pelaj. Neuze e tistrojont d’o bro. Koulskoude sant Jermin, eur wej all c’hoaz, ar blâ 447, a reas eun dro en Breiz evit gwelet e venec’h.\nJermin na oa ket awalc’h d’ean stourm ouz fals-kreden Pelaj. Fellout a reas d’ean ive sevel manatio elec’h ma vije kavet menec’h disket mat, gouest da rei d’o zro d’ar gristenien eur gelennadurez reiz ha gwirion : ne oa, koulz laret, nemete a veleien hag o abad an nevoa ive ar peurvuian ar garg a eskob. Lan-Iltud, Lancarvan ; Ti-gwenn ha Bangor-Is-koed, setu ar manatio ar vrudetan a zo bet savet en Breiz gant sant Jermin pe da vihanan gant e ziskibled.\nE oad o lidan gouel Fask hag eur strollad Bretoned a oa o paouez bean bet badeet gant sant Jermin, pa lampas warne eur vanden Skosed (ar re-man a oa c’hoaz tud divade). An eskob a oa bet gwejall komt ha mestr arme. Setu perak hen gwelomp dioustu o reizan e gristenien neve evit mont d’am emgann.\nHa goude m’an neus intanet o c’halono gant an tan a deve e hini : « Dao d’ei breman ! emean. War rôk d’hoc’h enebourien, ’n eur huchal a bouez ho penn : Alleluia ! »\nPrest goude e oa dornet Skosiz ha dornet a-blad. Heman ê an emgann a rêr anean « emgann an Alleluia ».\nAdtapet diwar « https://br.wikisource.org/w/index.php?title=Loden_gentan_—_V.&oldid=108160 »\nKemm diwezhañ d'an 21 Gwe 2017 da 10:15\nKemmoù diwezhañ degaset d'ar bajenn-mañ d'an 21 Gwe 2017, da 10:15.


Pajenn:Morvan - Buez ar Zent, 1894.djvu/739 - Wikimammenn\nPajenn:Morvan - Buez ar Zent, 1894.djvu/739\nPeger stank n’eo ket hirio ar malloziou pe ar goall bedennou etouez ar gristenien ! Diouallit rak ar voazamant fall-ze, ha mar oc’h euz dija he c’hemeret, hastit affo he zerri gant aoun na errufe ganehoc’h ar pez a erruaz gant ann tri zen fallakr a zo hano anezho e buez ar zant-ma. Ann tadou hag ar mammou dreist holl a dle diouall da leusker malloziou var ho bugale gant aoun na deufe Doue, evit ho funisa, da zelaou ar goall bedennou-ze, evel a zo bet c’hoarvezet enn hor bro n’euz ket c’hoaz goall bellou. Eur vaouez divar ar meaz e devoa eur verc’h iaouank hag a ioa pennherez. Eunn devez, houma a c’hoanteaz mont d’ar park da zellet ouz ar goazed o labourat ; rak tud dianveaz a ioa\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/739&oldid=137978 »


Pajenn:Marrec - Doctrin ar guir Gristen.djvu/50 - Wikimammenn\nPajenn:Marrec - Doctrin ar guir Gristen.djvu/50\neus hor buez : hon alia a ra da gaout alies recours d’an tri ferson adorabl eus an Drindet ha d’o enori, o santifia mad ar zuliou hac oc’h ober pep tra evit o brassa gloar… Ne gomprenomp quet myster an Drindet; mæs ar Scritur sacr a zo test penos Doue en deus en discleriet, hac ar ræson a lavar deomp penos quemen-se a zo avoalc’h. Adoromp eta a greiz hor c’halon ar virionez-ma pe-hini na gomprenomp quet, ha lavaromp alies gant santimanchou bras a feiz hac a garantez evit Doue: Santel, santel, santel eo Doue an armeou : an êe hac an douar a so leun eus e c’hloar ! Gloar d’an Tad, gloar d’ar Mab, gloar d’ar Speret Santel! A vrema, da jamæs !!! \nEn em incarni a sinifi quemeret corf, en em ober den. An eil ferson eus an Drindet, Doue ar Mab, en deus quemeret ur c’horf hac un ene henvel oc’h hon rê-nî, ê corf ar Verc’hes glorius Vari pehini e deus er c’honcevet hac er ganet hep offanç-ebet d’he guerc’hded, hac hep an disterra poan ; mæs o chom bepret guerc’hes, evel ma eo chomet hor Zalver bepret Doue, petra bennac ma en deus en em visquet eus an natur humen. N’en deus quet quitteet an êe evit beza disquennet var an douar, na deut da veza biannoc’h o cuzet e zivinite hac e c’halioud dindan furm ur c’hrouadur : evel-se, ne ziminu netra eus e berfectionou divin, o cuzet e gorf, e voad, e ene hac e zivinite dindan ar speçou a vara hac a vin er sacramant eus an auter. Ar c’horf hac an ene-se en deus quemeret ê corf ar Verc’hes Vari,\n↑ [Pedennoù an oferen, diwar Is. VI, 3.]\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/50&oldid=99816 »\nKemmoù diwezhañ degaset d'ar bajenn-mañ d'an 23 Meu 2017, da 16:19.


Diveradenn Lenn ar pajennoù kentañ Al levr kinniget e video Prenañ al levr\nC’hwi zo bet ‘ba Brest kredabl ha taolet ur sell war ar vorlenn a sko war Plougastell ha ragenez Kraoñ pelloc'h c'hoazh... Pegen brav ha peoc’hus !\nMet piv ‘neus soñj deus gannoù ar brezel ?\nGant al levr-mañ 'viet kaset da heul Anton Ruellan hag eñvorennoù e yaouankiz. Un istor kriz ha fromus Jorj Abherve-Gwegen, hag a dalveze Priz Dazont ar Brezhoneg, sur ha n’eo ket marteze…\nDiveradenn Kuzul ar brezhoneg:\nLabour, hunvreoù, karantezioù... treiñ a ra bravik e dammig buhez gant Anton... betek d’ar brezel lakaat e vedig-bed da horjellat. Ugent vloaz eo pa grog ar bombezadegoù da zrastañ Brest. Gant ar rekizadur taolet war an dud yaouank e vo ranket dezhañ mont da skoachañ war ar maez gant e geneil Julian. Pa zistroio da Vrest, e dibenn ar brezel, en em gavo sanket e spouron ar seziz. En em dennañ salv a raio eus an ifern-se, doaniet-don avat en e askre. Ha deuet ar peoc’h en-dro e tistro Brestiz d’o c’hêr tamm-ha-tamm met Anton ne gav ket e blas ken eno. Kuitaat Breizh eo a raio-eñ ha mont da glask e chañs da bellvro. Abeg gwirion e zivroañ avat n’eo ket an hini a grede da lod e oa. Daou-ugent vloaz war-lerc’h e konto Anton e istor d’ur studier yaouank deuet d’e enrollañ. Marevezh deroù ar radioioù dieub e oa…\nTi-embann: An Alac'h\nNiver a bajennoù: 328\nSkignet gant: Kuzul ar Brehzoneg\nPrezegenn Jorj Aberve-Gwegen e prizioù Frañs 3 2022


Nozvezh follentez evit Fatima e Felger : ur bloavezh toull-bac'h\nFatima, 35 bloaz anezhi, a zo bet kondaonet d’ar 5 viz genver gant lez-varn Felger. Tremen a raio ur bloavezh o prederiañ en toull-bac’h war ar pezh he deus graet un nebeut mizioù a-raok… ma vez serret anezhi, atav !\nRak n’eo ket Fatima dianavezet gant ar justis rak 13 menneg a zo war he roll lez-varn dija, ‘pezh n’eo ket fall, neketa ? E Felger d’ar 26 a viz gwengolo 2021 neuze he doa lammet gant ur paotr kozh a 82 vloaz evit laerañ digantañ… 4€ ! Skoet he doa gant ar paotr ampechet gant unan eus e vazh loaiek ha skilfet anezhañ da heul.\nMet ne oa ket a-walc’h evit an nozvezh, goude-se Fatima a skoas ouzh kirri-tan parket e kreiz-kêr Felger. Sachet war ar c’hilsellerien, rifennet ar c’harrastellioù, 14 en holl a zo bet diheiliet ganti. Brav !\nSerret e oa bet gant ar boliserien rak filmet e oa bet oc’h ober he reuz ha deuet e oa, un nebeut deizioù war-lerc’h er c’homiserdi evit sevel klemm rak laeret e oa bet diganti ur marc’h-houarn. Pa vez laeret al laerez !\nA-benn ar fin, ne zeuas ket Fatima dirak al lez-varn d’ar 5 a viz genver evit klevet he fegement. Pelec’h emañ-hi ? En tu-all d’ar mor kreizdouarel moarvat…\nDleout a raio 11000€ d’he reuzidi met emañ bepred Fatima o vale d’an eur ma skrivomp ar pennad-mañ.


Emgann Berlin - Wikipedia\nAr Reichstag freuzet e-pad Emgann Berlin\nEmgann Berlin, pe Schlacht um Berlin, anvet Oberiadur Argadenn Straegiel Berlin gant an Unvaniezh Soviedel, pe Kouezhadenn Berlin, a oa bet an argadenn veur ziwezhañ war Talbenn Europa en Eil Brezel-bed.\nGoude an Argadenn war ar Vistula–Oder e miz Genver-C'hwevrer 1945, al Lu Ruz a oa chomet da c'hortoz war ul linenn 60 km er reter da Verlin. D'an 9 a viz Meurzh, Alamagn he devoa savet ur steuñv evit difenn kêr Berlin. Anv ar steuñv a oa Oberiadur Clausewitz. Ar c'hentañ obererezhioù difenn e kelc'h-tro Berlin a oa bet kroget d'an 20 a viz Meurzh. Ar re-se a oa suj d'an den nevez e penn Strollad lu ar Vistula, ar jeneral Gotthard Heinrici.\nPa voe adkroget an argadenn soviedel d'ar 16 a viz Ebrel, e oa daou dalbenn (strollad arme) o tagañ Berlin : unan eus ar reter, unan all eus ar su. Un trede hini a flastras an nerzhioù lu alaman a oa en norzh d'ar gêr-benn.\nA-raok ma krogfe Emgann Berlin, an Arme Ruz en doa kelc'hiet ar gêr goude bezañ bet trec'h e meur a emgann diouzh renk, dreist-holl Emgann Seelow hag Emgann Halbe. D'an 20 a viz Ebrel 1945, Devezh deiz-ha-bloaz Hitler, ar 1añ Talbenn Bielorusian renet gant ar Marechal Georgy Zhukov, o heuliañ hentoù eus ar reter hag eus an norzh a groge da ganoliañ kreiz-kêr Berlin. E-pad an amzer-se ar marechal Ivan Konev gant e 1añ Talbenn Ukrainian a freuze linennoù difenn ar Strollad Arme Kreiz hag a yae war-raok dre bannlev su ar gêr. D'an 23 a viz Ebrel ar jeneral Helmuth Weidling e oa lakaet e-penn an nerzhioù difenn e Berlin. Ar gwarnizon a oa savet gant divizionoù mac'hagnet ha dizurzhiet eus ar Wehrmacht ha Waffen-SS, gant nerzhioù diampart ar Volkssturm ha re an Hitlerjugend. Dindan doug ur sizhun an Arme Ruz a zeue a-benn da aloubiñ ar gêr a-bezh.\nA-raok ma vefe echuet an emgann, Hitler hag ul lod pennoù bras eus an Trede Reich a emlazhe. Gwarnizon ar gêr a godianas d'an 2 a viz Mae met kenderc'hel a rae ar stourm er biz, kornôg, ha mervent Berlin ha kenderc'hel a raio betek fin ar brezel d'an 8 a viz Mae (9 a viz Mae evit an Unvaniezh soviedel). Lod unvezioù alaman o devoa stourmet evit terc'hout kuit ha kodianañ d'an gevredidi kornôgat e-serr d'ar gomunisted.\nAdtapet diwar « https://br.wikipedia.org/w/index.php?title=Emgann_Berlin&oldid=1924851 »


Felice della Rovere, anavezet ivez evel Madonna Felice (1483 - Roma, 27 a viz Gwengolo 1536), a oa merc'h bastard da Giuliano della Rovere, anavezet ivez evel ar pab Jul II (1503-1513) ha d'e bried-kleiz Lucrezia Normanni. Unan eus ar galloudusañ ha pinvidikañ Italianezed en Azginivelezh e oa.\nFelice della Rovere (en traoñ, en dorn kleiz, a-gostez, e du) a vije bet poltredet gant Raffaello en e daolenn An Oferenn e Bolsena, hervez Caroline Murphy\nDimezet e oa he mamm da Bernardino de Cupis, ur mevel-bras en tiegezh della Rovere. krediñ a reer e voe dimezet da 14 vloaz, hag e vanas intañvez. Implij a reas galloud he zad evit kadarnaat he galloud-hi e Roma, ober un dimeziñ a bouez gant Gian Giordano Orsini, ha kemer perzh er politikerezh e lez ar pab. Ganti e voe kaset en-dro an divizoù evit ober ar peoc'h etre Bro-C'hall hag he zad Jul II. Goude e varv he doe levezon c'hoazh e gouarnamant an Iliz dindan ar bibien Medici, Leon X ha Klemez VII.\nUl lezvreur he doa, Giovanni Domenico de Cupis, mab Lucrezia Normanni ha Bernardino Cupis, a voe graet kardinal gant ar pab Leon X.\nAdtapet diwar « https://br.wikipedia.org/w/index.php?title=Felice_della_Rovere&oldid=1846558 »\nDernière modification le 23 Gwe 2019, à 16:27


Journal de Renaud Camus, mardi 26 septembre 2017\ncréée le mercredi 27 septembre 2017, 10 h 23\nmodifiée le jeudi 28 septembre 2017, 10 h 55Plieux, mardi 26 septembre 2017, une heure moins le quart du matin. Nous avons vu ce soir un film récent sur les suffragettes (avec, très accessoirement, dans la ~~~~~ ~~~ ~~~~~, ~~~ ~~~~~ ~~~~ ~~~~~~~~, ~~~~ ~~~ ~~~~~~~~~ ~~~ ~~~~ ~~~~~ ~~~ nom moins joli, ~~~ ~~~~~~~~~~ ~~~~~~~, ~~~~~~ ~~~~~~~, ~~~~ ~~~~~ ~~~~~~ ~~~ ~~~~~, ~~~~, ~~~~~ The Deuce). Meryl ~~~~~~~ ~~ ~~~~~ ~~~~ ~~~~~~ ~~~~~~~~~~~, ~~~~~ ~~~~~~~~~~~~~, ~~~ ~~~~~ ~~~~ ~~~~ ~~~~~~~~~~. Ces dames agitatrices ~~~~~~~ ~~~~~~~~~ ~~~ ~~~~~~~~~ ~~~ ~~~~~ ~~~~~~~ ~~~~~~~~~~~~~~, « ~~~ ~~~ ~~~~~ ~~~~~ ~~~~ ~~~~~, ~~~’~~~ ~~~~~, ~~~~~ ~~~~ ~~~~~~ ». ~~~ ~~~ ~~~~~ ~~~~~~~~ ~~~~~~~ ~~~ moi, sans savoir ~~ ~~~~ ~~’~~~~~~~~~~. ~~~ ~~~ ~~~~~~~ ~~ ~~~~-~~~~~. ~~’~~ ~~~~~~~, ~~~ ~~~~~~ ~~~~~~~~~~~~~~ (~~~~ ~~~~~ ~~~~~ ~~~~~~~~~ ~~~~~~~~~~~ ~~~~~~…). ~~~~~ ~~~ ~~~ ~~~~~ ~~~~~~ ~~~~~~~~ ~~~ ~~~~~~~ en application.\nPour des ~~~~~~ ~~~ ~~~~~ ~~~~ ~~~~~~~~~~ ~~~~~~~~, ~~~ ~~’~~~~ ~~~~~~~~~ ~~~ ~~~~ ~~’~~ ~~~~~ ~~~ ~~~~~ ~~~~~~~~~~ ~~~~~~~. ~~~ ~~~~~~ ~~~’~~~ ~~~~~~~ ~~~~~ ~~~~ ~~~~ ~~~ ~~~ ~~~~ attire pas (les ~~~~~~~ ~~~~~~~~ ~~~ ~~’~~~~~~~~~~~~~~~~ ~~~~ ~~~~~, ~~’~~~~~~~~~, ~~~~~ ~~~ ~~~~ ~~~~~~~~~~ ~~~~~ ~~~ ~~~~~). ~~~~~~ ~~~~~ ~~~~~~ ~~~~~~~ ~~ ~~~~ ~~~~~~~~~~~~~~~, ~~~ ~~ ~~~~~~ ~~~~~ ~~~~~ ~~~~~ entendu, personne n’est ~~~~~. ~~~ ~~~~ ~~~~~ ~~~~ ~~~~ ~~~~~~~ ~~’~~~~~~~~ ~~~~~ ~~~~~~~ ~~~ ~~~~~~~~ ~~~~~~ ~~~~~~. ~~~~ ~~~~~~~~~~ ~~~ ~~~ ~~~~~~ ~~~~~~~~~-~~~~~~ ~~~~ ~~~~~~~~~~~ ~~~ ~~~ ~~~~~~ ~~~~~~~~~~~, ~~~ de l’art de ~~~~~~~ ~~~ ~~~~~ ~~ ~~~~ ~~~~~~~ ~~~~~~~~~~~~~~ (~~’~~~~ ~~~ ~~~~~~ ~~~’~~~ ~~~~~~~ ~~~~~) ? ~~~~ ~~~~~~~~~~~~~ ~~~~~~~~~-~~~~ ~~~~~~ ~~~~~~~~~~, ~~~~~ ~~~~~ ~~~~~~~ ~~~~ ~~~ ~~~~~~~~ ~~~ ~~~~~~~~~, ~~~ 2012, et leur ~~~~~~~ ~~~~~~~~~~~~~~~ ~~~~ ~~~~, ~~~ CStar ? ~~~~ ~~~ ~~~~~~~~~ ~~~~~~, ~~~~ ~~~~~ ~~~~ ~~~~~~ ~~~~~~~~~~ ~~~ ~~~~~~~~, ~~~~~~ ~~~~~~ ~~~~~~~ ~~~ ~~~~ ~~~~~~ ~~’~~~~~~, ~~~~~~~~~~ ~~~~~ ~~~~~~~~~~ par moi. Même ~~~ ~~~~~~~~ ~~~ ~~~~~~~~~~ ~~~~~~~ ~~~ ~~~~~ ~~~ ~~’~~~~~~ ~~~~~~~ ~~~ ~~~~~~-~~~~~ ~~’~~ ~~~ ~~~~~~ ~~~~~~~~~~~~~~~ ~~~ ~~~~~~~ ~~~~ ~~~~~~~~ ~~~~~ ~~~~~~~~~~~. ~~~~~ ~~~~~ ~~~~~~~~~ ~~~~~ ~~~~~~~~~~ les peuples européens ~~~~~~~~ — ~~~~~ ~~~~~ ~~~ ~~’~~~~, ~~~ ~~~~~~ ~~~~~ ~~~~~ ~~~~ ~~~~~~~~~~ ?\nvoir l’entrée du mardi 26 septembre 2017 et son image dans Le Jour ni l’Heure


Dizoueegezh - Wikipedia\n(Adkaset eus Dizoue)\nAn dizoueegezh zo ur preder a nac'h e vije un doue bennak.\nLogo an dizoueegezh, 2007\nAn dizoueegezh a-vremañ a glask harp war ar skiantoù, ar brederouriezh, ar bredelfennerezh, hag a glask respont evel-se da emc'houlennoù an dud war o dazont. An dizoueidi n'int ket evit goulakaat e vije ezhomm d'an den krediñ en un doueegezh bennak, gwelout a reont ar c'hredennoù-se evel un harp evit ar spered pe ur seurt louzoù evit pareañ an diwaskadenn a c'hellfe bezañ trec'h war lod tud.\nLavarout a ra an dizoueidi ez eo dre o regredoni e vez ur spi gant ar gredourien e c'hellint kaout un eil vuhez en ur baradoz ijinet penn-da-benn.\nKoulskoude ne vije ket reizh lavarout n'eo ket gouest an dizoueidi da vezañ trugarezus e-keñver o c'hempredidi, kredourien pe get.\n1 Stadegoù war niver an dizoueidi\n2.2 Talvoudegezh a-vremañ ar ger hag an termenoù nes\n2.3 Dizoueegezh hag aknostegezh\n2.4 Dizoueegezh ha poellelouriezh\nStadegoù war niver an dizoueidiAozañ\nDregantad a zioueidi hag a aknosteien er bed\nHervez ar 1994 Britannica Book of the Year e oa 1 154 milion a dizoueidi er bed e 1994. \nHervez ar studiadenn Religion et laïcité dans l'Europe des 12 (1994), ur c'hard eus poblañs Unaniezh Europa a vije hep relijion, met 5% eus Europiz a vije dizoueidi gendrec'het. \nHervez ar World Christian Encyclopedia 2000 e oa 1 071 milion a zigredourien ha 262 milion a zizoueidi er bed e 2000. \nUr studiadenn bet kaset gant Kengor Europa e 2005 e 25 Stad an Unaniezh, a roas 52% a dud o krediñ en un doue, 27% o krediñ en un doare spered pe nerzh a vuhez, 18% a zidoueidi hag aknosteien ; 3% a dud ne ouien ket petra respont. \nE galleg e weler ar ger athéisme e 1555 hag ar ger athée e 1547, met dont a ra eus Platon : Αθεος atheos, "dizoue" ; treuzkaset eo bet d'al latin kristen atheos, "ne gred ket e Doue".\nEn XXvet kantved e voe goveliet ar ger brezhonek "dizoueegezh", pa veze lavaret "tud difeiz" pe "tud digredenn" gwechall evit komz eus an dizoueidi.\nTalvoudegezh a-vremañ ar ger hag an termenoù nesAozañ\n"Dizoueidi" a rae an Iliz katolik roman gwechall eus an dud na blegent ket d'he reolennoù. Bremañ e kaver sterioù diresis an termenoù nes er media : mesket e vez an dizoueegezh gant an aknostegezh, ar boellelouriezh, an enepkristeniezh, an difeiz hag nac'hañ ar relijionoù.\nDizoueegezh hag aknostegezhAozañ\nAn aknostegezh (eus ar gresianeg agnostôs, "na c'heller ket anaout") zo ur brederenn a nac'h eo posupl sevel meizadoù a vije en tu all eus ar pezh a vez anavezet diwar ar poell : n'eus ket a draoù en tu all d'an Natur (Meta ta phuzika, "ar pezh a heuilh ar fizik, an drabedoniezh pe usvedoniezh neuze). Evit an aknosteien, pa ne c'heller ket anavezout ne c'heller ket respont d'ar goulenn « daoust hag-eñ ez eus un doue ? » ha koulskoude e respont an dizoueidi n'eus ket a zoue, hep mar ebet.\nDizoueegezh ha poellelouriezhAozañ\nAn dizoueegezh a nac'h ma c'hellfe bezañ doueoù, da lavaret eo usboudoù hag a vije gouest da verañ tonkad an holl dud. Ne nac'h ket e vije dibosupl an anadennoù diheboell.\nAr boellelourien ne zegemeront ket ar martezeadoù ha n'int ket evit bezañ harpet war arguzennoù ha fedoù tennet diouzh ar poell, met ned eont ket da lavaret eo dibosubl krediñ ; p'eo dibosupl prouiñ ez eus un doue a c'hell bezañ degemeret evel un abeg evit krediñ : credibile est qui ineptum est, "kredus eo peogwir eo diboell" (Tertullianus).\nN'eus ket ur poellelour eus pep dizouead, hag ar boellelourien o deus meur a savboent e-keñver ar feiz : lod a gred en ur seurt doue a-enep ar poell hag ar skiant, lod all ne fell ket dezho respont, lod all c'hoazh ne zegemeront ket meizad an doueegezh.\n"Diskenn ar vodernourien"\nE. J. Pace, New York, 1924\nNiv. 22, 1929\n↑ (en) 1994 Britannica Book of the Year, Encyclopaedia Britannica, 1994 (ISBN 978-9-9944-2517-4)\n↑ (fr) Religion et laïcité dans l'Europe des 12, renet gant Jean Baubérot, Paris, Syros, 1994, p. 259.\n↑ (en) World Christian Encyclopedia\n↑ (en) Eurobarometer\n↑ (la) Quintus Septimius Florens Tertullianus, de Carne Christi, V:4\nAdtapet diwar « https://br.wikipedia.org/w/index.php?title=Dizoueegezh&oldid=1857680 »\nDernière modification le 26 Du 2019, à 18:48\nKemmoù diwezhañ degaset d'ar bajenn-mañ d'an 26 Du 2019, da 18:48.


Louis L'Hévéder - Wikipedia\nLouis L'Hévéder e 1932,\npa oa kannad ar Mor-Bihan.\nLouis L'Hévéder, bet ganet d'ar 24 a viz Genver 1899 er Vinic'hi (Aodoù-an-Hanternoz d'an ampoent, Bro-C'hall) hag aet da Anaon d'an 9 a viz Here 1946 e Pariz (Seine d'ar mare-se, Bro-C'hall), a oa ur c'helenner hag ur politikour sokialour gall.\nDamdost da Landreger e voe desavet gant e dud, menajerien anezhe. Mab henañ un tiegezh a unnek a vugale e krogas gant e studi e skolaj Lannuon a-raok mont da lisead da Roazhon ma tapas e vachelouriezh war ar matematik. Da-heul e tibabas kendelc'her er Skol normal uhelañ ma teuas a-benn da gaout ar skolveuriegezh war ar matematik : kaset e voe d'An Oriant da gelenn an diskiblezh-se el Lise Dupuy de Lôme.\nE 1928 e voe dilennet e kanton Pont-Skorf da guzulier arondisamant an Oriant hag e 1929 e voe dilennet e kanton Pont-Skorf da guzulier-departamant ar Mor-Bihan. D'ar 4 a viz Mae 1930 e voe dilennet da gannad e kentañ pastell-votiñ ar Mor-Bihan e Kambr an deputeed an Trede Republik c'hall, dilennet er c'hentañ tro e 1932 hag e 1936 adarre. D'an 10 a viz Gouere 1940 e votas an hollc'halloudoù d'ar Marichal Pétain e Vichy. Anvet e voe er C'huzul broadel gant Renad Vichy e miz Genver 1941.\nBuhezskrid Louis L'Hévéder war Diazez roadennoù istorel Bodadenn Vroadel (Bro-C'hall)\nAdtapet diwar « https://br.wikipedia.org/w/index.php?title=Louis_L%27Hévéder&oldid=1596129 »\nKemmoù diwezhañ degaset d'ar bajenn-mañ d'an 18 Her 2014, da 05:38.


Pajenn:Instructioneu santel ar er gurionnéeu principal ag er religion, 1790.djvu/425 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/425\npé ou derhel inemp d’er ræzon ; ha ma ne hoès ur gùir intantion d’er gobér, ma n’er groét a guemènt mei possibl deoh, n’eèllét quet bout pardonnét. A fæd er péhedeu inemp de Zoué ne faut meid ur Govezion vat eid bout pardonnét a nehai : mæs er péhedeu inemp d’en Nessan, caër hou pou hou hovessad ha larèt en e hoès contrition a nehai, ma ne hoès intantion d’ou reparein, ma ne laquét poén d’er gobér a guemènt ma heèllét, ne vehait quet pardonnét.\nEn-n’emb e zou bet caus d’er-ré-ral d’offansein Doué dré scandal pé goal-exampl, e zeli : 1.° Rein exampl vat. 2.° Gobér é bossibl eit distrugein en droug en dès groeit. 3.° Condui ur vuhé santel. 4.° Pedein Doué eid er-ré de béré é ma bet caus de béhein. A pe n’eèllamb quet reparein ol en domage hun nès groeit d’hun Nessan, réd-è gobér é cousciance tout er péh e eèllamb, hac hur bout ur gùir volanté d’obér dehou satisfaction antiér quentéh èl m’hur bou er moyand d’hé gobér. Laquamb poén de bratiquein ol er péh e reglou hur Hovezour a zivoud quemènt-cé ; ha ne hum avisamb quet de changein a hanamb hun hunan er pénigènneu en devou ordrénét temb.\nER Sacremand a Benigèn, èl m’hun nès larét, e gonsist ér gontrition, ér govezion hac ér satisfaction a berh er pénitand,\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/425&oldid=128987 »


Holen kras zo er gêr-mañ !\nBro an aour gwenn\nAr Romaned dija a zastume an holen e Gwenrann, evel ma weler gant an dismantroù villae chomet war o lerc’h. Evit en em ziwall e lakaas ar gêr aozañ savioù-douar, na voent ket trawalc’h da herzel ar Spagnoled da zrastañ anezhi e 1343. Diwar neuze e voe savet pezhioù mogerioù kreñv en-dro d’ar gêr, ar pezh a zegasas un tres diouzh doare ar Grennamzer dezhi. Er 15vet kantved, da vare an oadvezh aour, e oa 269 bag eno d’ezporzhiañ holen ha gwin. Mont a reas he fouez war zigreskiñ pa voe kontraezhet he forzhioù. Lañs a voe tapet ganti adarre gant an touristerezh hag an dastum holen artizanel.\nIt e-barzh istor ar Grennamzer !\nEn ul lec’h hep e bar, e skeud ar mogerioù kreñv, e vez dalc’het ar marc’had ! Ar voger eus ar c’haerañ gant he liken alaouret a ra an dro d’ar gêr a-hed 1,4 km. Gallout a ra ar vizitourien dibab unan eus ar peder dor evit antren ha neuze mont da vale dre ar straedigoù troidellek. E diabarzh ar pezh mell dor Sant-Mikael, an antre bennañ, ez eus ur mirdi. Pelloc’h ez eer da vale e-touez an tiez korbelloù, an tiez o bannoù koad hag o lukanoù kinklet. Gant Maner an Trikod pe Maner ar Brovostiezh e c’haller gwelet mat perzhioù an doare tiez dibar-se. Iliz-chabistr Sant Albin n’he deus ket he far p’emañ he c’hador-sarmon er-maez, gant ur viñs da bignat enni.\nE-kreiz ur marelladur melezourioù\nBrasat plijadur mont d’en em goll e marelladur frank ar paludoù ! Pe e vefe abred diouzh ar beure pe da serr-noz e vez distaolet arlivioù marzhus arc’hantet, glas, gwer ha roz gant an oglennoù lintrus. Aozet e vez piramidennigoù holen gwenn gant ar baluderien “mod nevez” a zalc’h d’ober gant teknikoù kozh. Eus miz Mezheven betek Gwengolo e tastumont holen e-barzh 7000 lagad gant o c’hamellenn. Kutuilhet e vez ar flour-holen, gwir gaviar ar silinoù, en ur ziwall gant jestroù gwevn. Sikouret e vez labour ar baluderien da gentañ-penn gant mareoù ar mor, an heol hag an avel. Miret e vez an holen dastumet er salorjoù, anezho pezhioù karrdioù koad arouezius eus ar vro. Er mirdi kaer Douar Holen e c’hallot tañva blaz saourus an holen !\nPetra zo en holen ?\nDastumet e vez 10 000 t holen bep bloaz gant ar broduerien dizalc’h e Gwenrann. Priziet e vez an danvez a-feson-se evit e vlaz hag ar magneziom hag an oligoelfennoù a gaver stank ennañ.


Buhez ar Sent/1913/Ambroaz - Wikimammenn\nBuhez ar Sent/1913/Ambroaz\nTud Ambroaz a ioa euz a Rom ; mes he dad a oue hanvet da c’houarner e Frans goude m’oa dimezet hag eno eo e c'hanaz ar Zant er bloaz 340. D’ar mare m’edo c’hoaz enn he gavell, ec’h erruaz ganthan eunn dra zouezuz meurbed. Euun devez m’oa kousket, he c’hinou digor-frank, e oue guelet eunn hed guenan o nijal enn dro d’he benn. Lod anezho a iea enn he c’hinou, a deue er meaz, hag a iea ebarz adarre egiz p’o devije bet c’hoant da ober ho mel eno. Ar plac’h kavell a falvezaz d’ezhi ho c’has kuit gant aoun na rajent drouk d’ar c’hrouadur; mes tad Ambroaz a viraz outhi, enn eur lavaret: « — List, list ; ann dra-ze a zinifi eunn dra vraz bennag. » Evit guir, ann dra-ze a zinifie e vije divezatoc’h komzou ar Zant bepred dous evel ar mel.\nAmbroaz a zonjaz oa he zever mont da lakaat ar peoc'h entrezho, ha setu hen d’ho c’haout ha da gomz outho ker brao ma lavaraz eur paotrik a vouez huel, a greiz m’edo o parlant : « — Ambroaz da eskop ! » Kerkent ar bobl holl a griaz a bouez-penn evel ar paotrik: « — Ambroaz da eskop ! Ambroaz da eskop ! »\nAnn impalaer a oue foug ennhan pa glevaz oa bet kavet din da veza eskop unan eus ar re a c’houarne ar vro euz he berz. Ar c'helou-ze a reaz ive kalz plijadur da brefed Rom ; rak hema eo en doa kaset Ambroaz da Vilan, hag enn eur gimiada diouthan en doa lavaret d’ezhan : « — En em gomportit, ne lavarann ket evel eur barner, mes evel eunn eskop. »\nGoulskoude Ambroaz ne felle ket d’ezhan a briz ebed kemeret ar garg a ioa c'hoant da lakaat var he ziouskoaz ; mes, kaer en devoue, senti a renkaz erfin. O veza n’oa ket c'hoaz den a iliz, e resevaz dindan eiz dez ann donzur zantel, ann Ursiou munut hag ann Ursiou all betek ar velegiach, ha d’ann eizved devez e oue sakret eskop.\nGoulskoude Ambroaz a c’houie beza rust ive avechou. Ann impalaer Theodoz en doa roet urs da laza seiz mil den e Thesalonik abalamour m’oa en em zavet pobl ar gear-ze a enep he offiserien. Raktal ar Zant a skrivaz d'ezhan evit he alia da ober pinijenn. « — Ne c’hellinn ket, a verke Ambroaz enn he lizer, lavaret ann offerenn dirazhoc’h ken n’o pezo paet da justis Doue ar boan oc'h euz meritet dre eunn torfed ker braz. »\nEvit doare, ann impalaer ne reaz ket kalz a van euz al lizer-ze ; rak prest goude, o veza eur zulvez e kear Milan, e falvezaz d’ezhan mont d’ann iliz evel ar gristenien all. Mes, pa erruaz er porched, e kavaz ar Zant eno o stanka ann or outhan. « — Prins, eme Ambroaz, petra glaskit-hu ama ? Ho taouarn a zo c’hoaz ruz gant ar goad a zo bet skuillet dre hoc’h urs, ha ti ann Aotrou Doue a zo eur plas santel dreist ann holl blasou all. N’oc’h ket din eta da lakaat ho treid ennhan, ha da dostaat oc'h ann aoteriou sakr. » « — Ar roue David, eme ann impalaer, a zo bet muntrer eveldon hag a zo bet pardounet. » « — Mad, eme ar Zant, p’e guir oc’h euz pec'het eveldhan, grit ive pinijenn evel en deus great. »\nD'ar pevare. — Ar c’hristen a dle ober peb tra evit Doue mar en deuz c’hoant e teufe peb tra da vad ganthan.\nAdtapet diwar « https://br.wikisource.org/w/index.php?title=Buhez_ar_Sent/1913/Ambroaz&oldid=33940 »\nKemmoù diwezhañ degaset d'ar bajenn-mañ d'an 3 Meu 2012, da 16:43.


Pajenn:Caer - Pevar Aviel.djvu/85 - Wikimammenn\nPajenn:Caer - Pevar Aviel.djvu/85\nar Sabbat en templ, ha ne bec'hont ket ? Hogen, me ' lavar d'ehoc'h, beza zo unan ama brassoc'h eged an templ. Ar Sabbat a zo great evit an den ha n'e ket an den evit ar Sabbat. Setu perag Mab an den a zo mestr ar Sabbat memez. Ma c'houezfac'h petra zinifi : muioc'h e plij d'in an drugarez eged ar zacrifis, biken n'ho pije condaonet tud direbech. »\nO veza pelleat ac'hann, Jesus a ieas en eur synagog, eun deiz Sabbat all, hag e kelennas. Eno ez oa eun den hag a ioa dizec'h he zorn deou. An doctored hag ar Pharisianed a ioa var evez evit gouzout ha Jesus a bareje da zeiz ar Sabbat ; memez e rejont outhan ar goulen-man : « Hag urz a zo da barea da zeiz Sabbat ? » Ne glaskent nemet eun digarez d'he damall. Mes Jesus a anaie ho zonjou. Lavaret a reas d'an hini a ioa dizec'h he zorn : « Sao hag en em zalc'h e creiz. » Hag ec'h en em zalc'has en he za. Neuze Jesus a lavaras d'ezho : « Me c'houlen ouzhoc'h, urz a zo da zeiz ar Sabbat da ober vad pe da ober droug, da zavetei eur vuez pe d'he c'holl ? » Mes hi a dave. Neuze e lavaras d'ezho : « Piou ac'hanoc'h, m'han deus eun danvad ha ma couez da zeiz Sabbat en eun toull, ne gemero ket anezhan evit he zevel ? Pegement e tal muioc'h eun den eged eun danvad ! Urz a zo eta da ober vad da zeiz ar Sabbat. » Goudeze, o sellet en dro d'ezhan gant droug, glac'haret var dallentez ho c'halon, e lavaras d'an den : « Astenn da zorn. » Astenn a reas, hag he zorn oue lakeat ker yac'h hag egile.\nMes hi a oue penn-follet, hag e comzent\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/85&oldid=123348 »


Penaos urzhiañ? - Had ha plant da werzhañ - KPR - Kevredigezh al Liorzhourien\nMizoù bank – pegement e koust treuzkas arc'hant eus ho pro\nPad an dezougen – pegeit e pado a-barzh ma vo resevet hoc'h urzhiad ganeoc'h\nEuropa - Roll ar broioù\nAn doare gwellañ da urzhiañ eo dre ar staliad enlinenn.\nHoc'h urzhiad a c'hallit paeañ:\n1. gant arc'hant dizolo e-barzh ul lizher erbedet deomp [degemerout a reomp ar paeamantoù en € - Euro, Kč (kurunenn tchek) and USD (dollar amerikan)]\n2. gant un dreuzkasadenn vank er memes bro pe en ur lakaat arc'hant dizolo en hor c'hont-vank e Bulgaria, Kroatia, Tchekia, Hungaria, Polonia, Romania, Serbia\n3. gant un dreuzkasadenn vank etrevroadel en hor c'hont-vank e Slovakia / Alamagn\n4. gant un dreuzkasadenn vank (roll ar broioù) en hor c'hont-vank e Bulgaria / Roumania\n5. dre Eurogiro - OUR\n6. dre hanterouriezh WESTERN UNION *\n7. gant n'eus forzh pe zoare all da baeañ - degemerout a reomp a bep seurt doareoù paeañ evit ma vo plijusoc'h prenañ du-mañ\nAn arc'hant dizolo a rank bezañ kaset da chomlec'h hor rann er Republik tchek. Evit un dreuzkasadenn vank e rankit kas an arc'hant en hor c'hont-vank e Slovakia, Bulgaria, Kroatia, Tchekia, Hungaria, Polonia, Romania, Serbia\nE meur a vank eus Unaniezh Europa eo digoust treuzkas arc'hant d'ur vro all e-barzh UE (Slovakia o vezañ ezel eus Unaniezh Europa), gant ma vez roet ar c'hod BIC (Swift) hag ar c'hod IBAN. En hor bank n'eus ket mizoù er c'heñver-mañ.\nKaset e vez an urzhiadoù etrevroadel eus ar Republik tchek. Evit ho kelaouiñ eo e lakaomp ar mizoù-kas amañ dindan. Kemennet e vo deoc'h ar sammad resis kerkent ha degemeret hoc'h urzhiad ganeomp.\nARBOELLUS – hep asurañs\nLec'h degemer Mizoù-kas en Euro (€) evit an urzhiadoù\nbetek 250 g betek 500 g betek 1 kg betek 2 kg ouzhpenn\nEuropa - Roll ar broioù 4 € 6 € 8 € 12 € Kemennet e vo deoc'h\nEtrevroadel dre zouar pe dre vor 4 € 6 € 11 € 14 € Kemennet e vo deoc'h\nEtrevroadel dre aer (kentañ-penn) 5 € 6 € 12 € 16 € Kemennet e vo deoc'h\nLIZHER ERBEDET – gant asurañs\nEuropa - Roll ar broioù 5 € 6 € 10 € 14 € Kemennet e vo deoc'h\nEtrevroadel dre zouar pe dre vor 5 € 8 € 12 € 15 € Kemennet e vo deoc'h\nEtrevroadel dre aer (kentañ-penn) 7 € 9 € 14 € 20 € Kemennet e vo deoc'h\nIstoradur hor gwerzhioù plant etre 1998 ha 2008\nNiver ar spesadoù a veze kinniget etre 1998 ha 2008\nAn termenoù had, madoù ha produioù a vez graet ganto amañ da heul a dalvez, estreget an had, ar plant, lodennoù eus ar plant, pe n'eus forzh pe lodenn c'henetek eus ar plant (had, plant, skoultroù-red, kroc'henennoù meristematek, pollen, h.a.).\nKINNIGOU HA PRIZIOU\nDiskouezet eo an holl brizioù en Euro. Degemerout a reomp ivez paeamantoù e Kč (kurunenn tchek), ha USD (dollar amerikan). Ober a reer gant ur moneiz degemeret all hervez hor feurioù eskemm. Ar mizoù-kas n'int ket enklozet er prizioù amañ a-us. Emdreiñ a ra hor prizioù e-keñver ar mareoù eus ar bloaz, hegerzded an had, ha diaester an eostiñ, an tretiñ hag ar mirout. Rak-se e c'hall hor prizioù cheñch hep ma vefe rakkemennet. Roll ar prizioù a zeu da heul (embannet e www.kpr.eu) a vez erlec'hiet neuze ouzh ar roll a oa a-raok. Diouzh ar gwerzhioù a zo bet e vez ar stokoù a-vremañ. Mat eo deoc'h gwiriañ ez eus stokoù c'hoazh a-raok paeañ, mar plij.\nRankout a ra ho paeamant bezañ degemeret a-raok ar gasadenn. A-benn 15 devezh goude m'eo bet kadarnaet an urzhiad gant KPR e rank ho paeamant bezañ degemeret ganeomp.\nKaset e vez an urzhiadoù kerkent ha degemeret ho paeamant ganeomp. Ne dalvezo atebegezh ebet ma vez kollet had e-kerzh an dezougen, nemet ha dibabet ho pefe un asurañs a-raok ar gasadenn. (Uheloc'h e vo ar mizoù-kas avat.)\nNULLAN AN URZHIADOU\nNe c'haller nullañ an urzhiadoù bet graet ha paeet nemet gant aotre KPR.\nE-pad 2 vloavezh e warant KPR kement-mañ:\n- fresk, bevus ha prest da eginañ e vo an had.\n- an had hag ar plant a vo diouzh an deskrivadurioù, ha peuryac'h.\nAdalek deiziad kasidigezh hor produioù e talvez ar gwarant 2 vloavezh.\nKLEMMOU HA DASKORIOU\nMat eo deoc'h gwiriañ an urzhiadoù degemeret ganeoc'h. M'hoc'h eus da glemm evit abeg pe abeg e rankit skrivañ deomp a-barzh 15 devezh oberet war-lerc'h ma vo bet degemeret an urzhiad ganeoc'h.\nNe vo degemeret klemm ebet gant KPR pa vo bet gwalleget, hadet, dezouget, miret pe tretet fall an had. Arabat deoc'h adkas had hep m'hon defe roet hon aotre da gentañ.\nOc'h urzhiañ e n'eus forzh pe zoare ec'h asantit ar penndivizoù amañ a-us.